रयात बाहरा कॉलेज में 15 स्टूडेंट्स को मिली जॉब
देशकी दो जानी-मानी कंपनियां रिलायंस रीटेल और बजाज कैपिटल ने रयात बाहरा पटियाला कैंपस भर्ती के तहत एमबीए, बीबीए और बीकॉम के फाइनल ईयर के स्टूडेंट्स की भर्ती की। रिलायंस रीटेल ने पटियाला कैंपस से एमबीए फाइनल ईयर के 6 स्टूडेंट्स की 2.2 लाख रुपए के पैकेज पर सलेक्शन किया। वहीं बजाज कैपिटल ने भी एमबीए बीबीए और बीकॉम के फाइनल ईयर के 9 स्टूडेंट्स को 4.5 लाख रुपए के पैकेज में चुना। रिलायंस रीटेल रिलायंस इंडस्ट्रीज लिमिटेड की कंपनियों में से एक है और ये वर्ल्ड क्लास सप्लाई चेन के तहत रीटेल बिजनेस में सक्रिय है।
बजाज कैपिटल लिमिटेड एक फाइनेंशियल सर्विसेज कंपनी है जो व्यक्ति विशेष, कॉर्पोरेट हाउसेज, संस्थागत निवेशकों, प्रवासी भारतीयों और देश के हाय नेट वर्थ ग्राहकों को निवेश संबंधी सलाह और फाइनेंशियल प्लानिंग सर्विसेज प्रदान करती है। इस मौके पर चुने स्टूडेंट्स में जसप्रीत सिंह एमबीए, सिमरनजीत कौर बीकॉम, वरिंदर सिंह बीकॉम, पम्मा राम एमबीए, करन सिंह बीबीए, गुरसुखन सिंह बीबीए, अरविंदर कौर एमबीए, अमनदीप कुमार बीबीए, मनप्रीत कौर बीकॉम के नाम शामिल हैं।
रयात बाहरा ग्रुप ऑफ इंस्टीट्यूशंस के चेयरमैन गुरविंदर सिंह बाहरा ने स्टूडेंट्स के चयन पर स्टूडेंट्स, उनके अभिभावकों, फैकल्टी मेंबर्स, और प्रिंसिपल को बधाई दी। उन्होंने कहा कि कड़ी मेहनत, लगन, एकाग्रता और संजीदगी की बदौलत स्टूडेंट्स ने अपनी मंजिल हासिल की है। कहा कि कई और कंपनियां भी कैंपस प्लेसमेंट के तहत पाइपलाइन में हैं और आरबीजीआई अपने 100 फीसदी प्लेसमेंट के वादे के लिए प्रतिबद्ध है।
कैंपस के डायरेक्टर डाॅ. पीयूष वर्मा, ट्रेनिंग और प्लेसमेंट ऑफीसर जसप्रीत सिंह ने सलेक्ट हुए स्टूडेंट्स को शुभकामनाएं दी। साथ ही सभी के उज्जवल भविष्य की कामना की।
रयात-बाहरा कॉलेज के कैंपस में नौकरी पाने वाले स्टूडेंट्स के साथ प्रबंधक।
जॉब फेस्ट
hin_Deva hin_Deva hin_Deva hin_Deva hin_Deva hin_Deva kas_Deva